Na osnovu člana 7. stav (1) i člana 8. stav (2) Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) (u daljem tekstu: Uredba) i Odluke o utvrđivanju potrebe za vađenjem materijala iz rijeka Krivaje i Bosne, „Agencija za vodno područje rijeke Save“ Sarajevo raspisuje

 JAVNI POZIV

 ZA DOSTAVLJANJE PRIJAVA ZA VAĐENJE MATERIJALA IZ VODOTOKA RIJEKA KRIVAJE NA PODRUČJU GRADA ZAVIDOVIĆI I BOSNE NA PODRUČJU GRADA ZENICA

1. PREDMET JAVNOG POZIVA
2. Predmet ovog javnog poziva je dodjela prava za vađenje materijala iz vodotoka rijeka Krivaje i Bosne, prema lotovima kako slijedi:

Grad Zavidovići:

LOT 1: Lokalitet ušće rijeke Krivaje u Bosnu, grad Zavidovići (cca 800 m3)

LOT 2: Lokalitet u naselju Brezik, uzvodno i nizvodno od mosta, grad Zavidovići (cca 10.000 m3)

LOT 3: Lokalitet Pjenovac, grad Zavidovići (cca 5.000 m3)

LOT 4: Lokalitet u naselju Hadžići, uzvodno i nizvodno od visećeg mosta, grad Zavidovići (cca 20.000 m3)

LOT 5: Lokalitet u naselju Vozuća, nizvodno od mosta, grad Zavidovići (cca 12.000 m3)

LOT 6: Lokalitet u naselju Ribnica, uzvodno od mosta, grad Zavidovići (cca 10.000 m3)

LOT 7: Lokalitet u naselju Stog, uzvodno od devastiranog mosta, grad Zavidovići (cca 4.000 m3)

Grad Zenica:

LOT 8: Lokalitet u naselju Blatuša (uz lijevu obalu), grad Zenica (cca 7.000 m3)

LOT 9: Lokalitet Kamberovića polje, uzvodno od pješačkog mosta (desna obala), grad Zenica (cca 9.000 m3)

LOT 10: Lokalitet ušće Babine rijeke u rijeku Bosnu, grad Zenica (cca 2.000 m3)

LOT 11: Lokalitet u naselju Drivuša, nizvodno od mosta na M17 (lijeva obala), grad Zenica (cca 2.000 m3)

LOT 12: Lokalitet naselje Bilmišće, od Bojinog Vira prema Drvenom mostu, grad Zenica (cca 2.000 m3)

1. Razlog vađenja materijala je: održavanje vodotoka, vodnog dobra, obezbjeđenje kapaciteta proticajnog profila, sprječavanje stvaranja uspora, neželjenog meandriranja korita rijeke sa erozivnim procesima na obalama i preduzimanje preventivnih mjera zaštite od poplava.
2. Predviđeni rok početka vađenja materijala: po potpisu ugovora i uvođenja Izvođača u posao.
3. Predviđeni rok završetka vađenja materijala je 3 mjeseca od uvođenja u posao a najkasnije do 31.12.2025. godine.
4. Uslovi tehničke osposobljenosti izvođača radova da posjeduje ili ima na raspolaganju minimalno sljedeću mehanizaciju za svaki lot posebno:

– bager rovokopač: 1 komad,

– bager utovarivač: 1 komad,

– kamion samoistovarivač / kiper (N3 – teretno vozilo): 2 komada.

Napomena: Mehanizacija ne mora biti u vlasništvu podnosioca prijave, već se može i iznajmiti.

1. Podaci o izdatoj prethodnoj vodnoj saglasnosti:

LOT 1: UP – 1 / 21 – 1 – 40 – 189 – 4 / 25 od 19.5.2025. godine

LOT 2: UP – 1 / 21 – 1 – 40 – 184 – 4 / 25 od 19.5.2025. godine

LOT 3: UP – 1 / 21 – 1 – 40 – 185 – 4 / 25 od 19.5.2025. godine

LOT 4: UP – 1 / 21 – 1 – 40 – 186 – 4 / 25 od 19.5.2025. godine

LOT 5: UP – 1 / 21 – 1 – 40 – 187 – 4 / 25 od 19.5.2025. godine

LOT 6: UP – 1 / 21 – 1 – 40 – 188 – 4 / 25 od 19.5.2025. godine

LOT 7: UP – 1 / 21 – 1 – 40 – 190 – 4 / 25 od 19.5.2025. godine

LOT 8: UP – 1 / 21 – 1 – 40 – 171 – 3 / 25 od 16.5.2025. godine

LOT 9: UP – 1 / 21 – 1 – 40 – 175 – 3 / 25 od 16.5.2025. godine

LOT 10: UP – 1 / 21 – 1 – 40 – 172 – 3 / 25 od 16.5.2025. godine

LOT 11: UP – 1 / 21 – 1 – 40 – 173 – 3 / 25 od 16.5.2025. godine

LOT 12: UP – 1 / 21 – 1 – 40 – 174 – 3 / 25 od 16.5.2025. godine

1. **USLOVI UČEŠĆA**
	1. Podnosilac prijave uz svoju prijavu treba dostaviti sljedeću dokumentaciju:
		1. Naziv i tačnu adresu podnosioca prijave,
		2. Ovjeren izvod iz sudskog registra sa prilozima iz kojih se vidi da je podnosilac prijave registrovan za obavljanje predmetnih radova (KD šifra djelatnosti 08.12),
		3. Uvjerenje o izmirenim poreskim direktnim (izdaje Poreska uprava FBiH) i indirektnim obavezama (izdaje Uprava za indirektno oporezivanje BiH) sa stanjem uplata ne starijim od tri mjeseca od dana otvaranja prijava,
		4. Potvrda o izmirenim obavezama po osnovu posebne vodne naknade za vađenje materijala iz vodotoka, koja nije starija od 30 dana od dana podnošenja prijave, koju na zahtjev podnosioca prijave izdaje „AVP Sava“ Sarajevo.
		5. Posebno za svaki lot se dostavlja:
			* Obrazac za dostavljanje prijave (**Prilog 1**);
			* Izjava o tehničkoj opremljenosti (**Prilog 2**);
	2. Podnosioci prijave trebaju uz prijavu dostaviti izjavu o tehničkoj opremi kojom izvođač raspolaže u svrhu izvršenja ugovora (**u skladu sa Prilogom 2 ovog javnog poziva**) sa kojom potvrđuju da ispunjavaju uslove tražene javnim pozivom za dostavu prijava - Uslovi tehničke osposobljenosti izvođača radova. **Izjava mora biti ovjerena od strane nadležnog organa** (organ uprave – općina, sud ili notar).
	3. Podnosioc prijave, ukoliko bude odabran kao najpovoljniji podnosilac prijave, je obavezan dostaviti bankovnu garanciju na iznos od 50% od umnoška ponuđene jedinične cijene za PVN i procjenjene količine materijala, u roku od 30 dana od dana zaključenja predmetnog ugovora, sa klauzulom plativo na prvi pisani poziv korisnika garancije i bez prava prigovora, sa rokom važnosti: rok izvršenja ugovornih obaveza + 30 dana.
	4. Pravo učešća na ovom javnom pozivu imaju sva zainteresovana pravna lica koja ispunjavaju uslove za učešće iz ove tačke, te koja uplate 1000,00 KM kao osiguranje za ozbiljnost prijave, bez obzira za koliko lotova podnose prijavu.

Uplatu je moguće izvršiti na jedan od sledećih računa:

PRIVREDNA BANKA SARAJEVO d.d. Sarajevo 101-160-00542114-15;

INTESA SANPAOLO BANKA d.d. BiH 154-001-20001331-80;

ASA BANKA d.d. Sarajevo 134-660-10067653-17.

Uplata mora biti primljena prije isteka roka za dostavljanje prijava.

Dokaz o uplati se dostavlja u originalu i uvezan u cjelinu čini sastavni dio ponude.

Pravnom licu koje ponudi najvišu cijenu posebne vodne naknade i bude izabrano kao najpovoljniji podnosilac prijave i zaključi predmetni ugovor o vađenju materijala, uplata osiguranja će se uračunati u cijenu uplate posebne vodne naknade.

Pravnom licu koje ne bude izabrano kao najpovoljniji podnosilac prijave, predviđeni iznos iz tačke 1. podtačke d. će se vratiti.

Pravnom licu koje ponudi najvišu cijenu posebne vodne naknade, a u međuvremenu odustane od ponude, uplata osiguranja se neće vratiti.

Također, pravnom licu koje zaključi predmetni ugovor o vađenju materijala, a ne dostavi bankovnu garanciju iz tačke 1. podtačka c. ovog javnog poziva u roku navedenom u tačke 1. podtačka c. uplata osiguranja se neće vratiti.

1. **DOSTAVLJANJE PRIJAVA**
2. Prijave se dostavljaju na slijedeću adresu:

**„Agencija za vodno područje rijeke Save“ Sarajevo,**

**ul. Hamdije Čemerlića 39a, 71000 Sarajevo**

Prijava treba biti otkucana ili napisana neizbrisivom tintom. Svi listovi prijave moraju biti čvrsto uvezani, sa označenim stranicama. Svi listovi prijave trebaju biti parafirani ili potpisani od osobe, odnosno osoba koje su ovlaštene da zastupaju podnosioca prijave. Sve dopune i izmjene prijave moraju biti čitljive i parafirane od ovlaštenih osoba.

1. Prijava treba biti zapečaćena u neprovidnoj koverti, sa pečatom ili potpisom podnosioca prijave, imenom i adresom podnosioca prijave, na kojoj će stajati:

„ZA DOSTAVLJANJE PRIJAVA ZA VAĐENJE MATERIJALA IZ VODOTOKA RIJEKE \_\_\_\_\_\_\_\_\_\_\_ NA PODRUČJU OPĆINE/GRADA \_\_\_\_\_\_\_\_\_\_\_\_\_\_LOT\_\_\_\_\_“

– ne otvarati –

1. Podnosioci prijave mogu izmijeniti ili povući svoje prijave pod uslovom da se izmjene ili povlačenje prijave dogodi prije isteka roka za dostavljanje prijava. „Agencija za vodno područje rijeke Save“ Sarajevo mora biti obaviještena u pisanoj formi i o izmjenama i o povlačenju prijave prije isteka roka za podnošenje prijava. Osim toga na koverti u kojoj se nalazi izjava podnosioca prijave treba pisati slijedeće: „IZMJENE PRIJAVE“ ili „POVLAČENJE PRIJAVE“.
2. Ukoliko se dostavlja prijava za više lotova, Obrazac za prijavu (Prilog 1), Izjava o tehničkoj opremljenosti (Prilog 2) i Izjava o bankovnoj garanciji (Prilog 3) za svaki lot se pakuje u posebnoj koverti. Posebne koverte za LOT-ove za koje se dostavlja prijava se dostavljaju u jednoj zajedničkoj koverti, u kojoj se dostavljaju i dokumenti koji su traženi tačkom 1. podtačka a. ovog javnog poziva.
3. Rok za dostavljanje prijava:
* **Krajnji rok za dostavljanje prijava ističe 10.6.2025. godine u 11:30 sati.**

**NAPOMENA: Prijava podnosioca prijave mora biti dostavljena do datuma i sata naznačenog u ovom Javnom pozivu i za Agenciju, kao nadležni organ na osnovu Uredbe, nije relevantno kada je niti na koji način je poslata.**

**Na osnovu člana 8. stav (5) Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) Nepotpune i neblagovremene prijave nadležni organ će odbaciti.**

* **Javno otvaranje prijava će biti 10.6.2025. godine u 12:00 sati**.
* Pozivaju se ovlašteni predstavnici podnosioca prijave da prisustvuju javnom otvaranju prijava, koje će se obaviti u "Agenciji za vodno područje rijeke Save" Sarajevo, ul. Hamdije Čemerlića br. 39a / VIII sprat, velika sala
1. **KRITERIJI ZA DODJELU PRAVA ZA VAĐENJE MATERIJALA (UGOVOR)**

Ugovor se dodjeljuje podnosiocu prijave na osnovu kriterija, najvećeg iznosa ponuđene – posebne vodne naknade (PVN) za vađenje materijala iz vodotoka, iz člana 170. stav 4. Zakona o vodama („Službene novine Federacije BiH“, broj 70/06), koji se plaća po m3 izvađenog materijala, tehnički zadovoljavajuće prijave.

Visina ponuđene posebne vodne naknade (PVN) za vađenje materijala iz vodotoka ne može biti niža od 1,50 KM/m3 izvađenog materijala.

Podnosioci prijave mogu ponuditi samo jednu cijenu. O cijeni se neće pregovarati.

1. **OBAVEZE IZVOĐAČA RADOVA PRIJE POČETKA RADOVA**

Prije početka vađenja materijala, izvođač radova je dužan:

1. osigurati izradu elaborata-dokumentacije koja se podnosi uz zahtjev za izdavanje vodne saglasnosti u skladu s odgovarajućim odredbama Zakona o vodama i propisa iz člana 107. stav 4. Zakona o vodama,
2. pribaviti vodnu saglasnost,
3. osigurati geodetske tačke početnog snimanja za kontrolu promjena nivelete korita i količina izvađenog materijala,
4. riješiti pitanje imovinsko-pravnih odnosa pristupnog puta do lokaliteta vađenja materijala iz vodotoka i lokacije za deponovanje izvađenog materijala.
5. pribaviti saglasnost udruženja sportskih ribolovaca za vađenje materijala iz korita rijeke na predmetnom lokalitetu u periodu definiranom dodijeljenim ugovorom,
6. rok za izvršenje obaveza iz Tačke 4. ovog Javnog poziva je 45 dana od dana zaključenja ugovora.
7. **OSTALE ODREDBE**
	1. Odluku o odabiru najpovoljnije prijave nadležni organ donosi u roku od 3 dana od dana otvaranja prispjelih prijava i istu saopštava svim učesnicima.
	2. U slučaju da dvije ili više prijava imaju isti ponuđeni iznos ugovor se zaključuje sa podnosiocem prijave čija prijava je ranije zaprimljena.
	3. U slučaju da najbolje rangirani podnosilac prijave odustane od potpisivanja ugovora, ugovor se dodjeljuje sljedeće rangiranom podnosiocu prijave.
	4. Ukoliko pravno lice koje zaključi predmetni ugovor o vađenju materijala u propisanom roku ne dostavi bankovnu garanciju iz tačke 1. podtačka c. ovog javnog poziva ugovor se dodjeljuje sljedeće rangiranom podnosiocu prijave.
	5. Na Odluku o odabiru najpovoljnije prijave učesnici javnog poziva imaju pravo izjaviti prigovor nadležnom organu u roku od 5 (pet) dana od dana prijema Odluke.
	6. O prigovoru rješava direktor „Agencije za vodno područje rijeke Save“ Sarajevo, u roku od 8 (osam) dana od dana zaprimanja prigovora na protokol Agencije.
	7. Prigovor se izjavljuje u pisanoj formi i dostavlja na protokol Agencije u zatvorenoj koverti.
	8. Podugovaranje nije dozvoljeno.Dodatne informacije mogu se dobiti na telefon 033/726-460 (Sektor za realizaciju projekata).

Prilog:

* Obrazac za dostavljanje prijave (Prilog 1);
* Izjava o tehničkoj opremljenosti (Prilog 2);

**Prilog 1**

**OBRAZAC ZA DOSTAVLJANJE PRIJAVE**

**Vađenje materijala iz vodotoka\_\_\_\_\_\_\_\_\_ na području grada/općine \_\_\_\_\_\_\_\_\_**

**Lokalitet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** – **LOT \_\_\_\_**

Naziv podnosioca prijave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijava broj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Redni broj | Opis stavke | Visina PVN/m3(KM) |
| 1. | Visina ponuđene posebne vodne naknade (PVN) |  |

Slovima:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis podnosioca prijave:

\_\_\_\_\_\_\_\_\_\_\_\_\_\_\_\_\_\_\_\_

Pečat podnosioca prijave:

**Prilog 2**

**Izjava o tehničkoj opremljenosti kojom podnosilac prijave raspolaže u svrhu izvršenja ugovora (čl. 10. stav (3) Uredbe)**

**Vađenje materijala iz vodotoka\_\_\_\_\_\_\_\_\_ na području grada/općine \_\_\_\_\_\_\_\_\_**

**Lokalitet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** – **LOT \_\_\_\_**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Navesti položaj, naziv privrednog društva ili obrta ili srodne djelatnosti), pod punom materijalnom i krivičnom odgovornošću

**IZJAVLJUJEM**

da je podnosilac prijave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tehnički opremljen za izvođenje predmetnih radova, odnosno da ima osiguran pristup građevinskim mašinama i opremi koja će biti angažovana za izvođenje predmetnih radova prema uslovima iz ovog javnog poziva, i to:

|  |  |  |  |  |
| --- | --- | --- | --- | --- |
| R.br. | Naziv opreme | Broj opreme (kom.) | Proizvođač i model | Karakteristike opreme prema uslovu iz tačke 1. pod e) ovog javnog poziva (težina, nosivost,kapacitet ili sl) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Nadalje izjavljujem da sam svjestan da krivotvorenju službene isprave, odnosno upotreba neistinite službene ili poslovne isprave, knjige ili spisa u službi ili posjedovanju kao da su istiniti predstavlja krivično djelo predviđeno krivičnim zakonima u BiH.

**Napomena: Za svaki komad mehanizacije ili opreme potrebno je ispuniti jedan red navedene tabele. Ukoliko ponuđač želi da upiše više komada mehanizacije ili opreme nego što mu tabela dozvoljava onda može dodati dodatne redove.**

**U slučaju da za određenu mehanizaciju ili opremu tačkom 1. pod e) nisu tražene određene karakteristike onda nije potrebno ispunjavati kolonu: „Karakteristike opreme prema uslovu iz tačke 1. pod e) ovog javnog poziva za takvu mehanizaciju ili opremu.**

**Izjava mora biti ovjerena od strane nadležnog organa (organ uprave – općina, sud ili notar).**

Izjavu dao :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat ponuđača:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_